Sine from Above

Sine from Above הוא שיר שהוקלט על ידי הזמרת-יוצרת האמריקאית ליידי גאגא, ביחד עם הזמר-יוצר הבריטי אלטון ג'ון, מתוך אלבום האולפן השישי שלה, Chromatica.<ref name=":0"></ref> השיר יצא לאור ב-29 במאי 2020, על ידי חברת התקליטים אינטרסקופ רקורדס, ביחד עם שאר שירי האלבום.<ref name=":0" />

== רקע וכתיבה ==
השיר נכתב על ידי ליידי גאגא, אלטון ג'ון, וינסנט פונטרה, סאלם אל פאקיר, בנג'מין רייס, רמי, בלאדפופ, אקסוול, ראיין טדר וקלר והופק על ידי בלאדפופ, בורנס, אקסוול, קלר וליונה.<ref name=":1"></ref> השיר הוא מעין בלדת דראם נ' בייס, שנכללת במערכת השלישית והאחרונה של האלבום.<ref name=":1" /> השיר נחשב לשיתוף הפעולה השני בין גאגא לג'ון, שכן הוציאו בעבר את החידוש ללהיט "Your Song".<ref></ref>

בשיר, מדברת גאגא על תהליך כתיבת השירים שלה, תוך שאמרה כי "בשיר דיברתי על כך שהצליל הוא האלוהים שלי והוא מייצג את האומנות שלי".<ref name=":1" /> שם השיר התפרש בכמה אופנים שונים: המילה "Sine" מבוטאת כמו המילה "Sign", שפירושה הוא "סימן" , כך שהמשפט מתפרש כ"סימן מלמעלה", שניתן במתנה מהאל, בצורה של צליל.<ref name=":1" /> ניתן גם לפרש את המילה "Sine" כמשחק מילים על המילה "Sin", שפירושה, חטא. כלומר, שם השיר בעצם מדבר על חטאים שגאגא עשתה.<ref name=":1" />

כשנשאלה על משמעות השיר, הצהירה גאגא כי "הדבר היחיד שריפא אותי מהפגיעה והחיה אותי, הוא המוזיקה ובשיר ניתן לשמוע ולהבין זאת".<ref name=":3" />

== ביקורת ==
גאגא וג'ון בהופעה יחד בשנת 2010
כבר כשיצא, זכה השיר לביקורות ושבחים ממבקרי המוזיקה. אריקה גונזלס מהרפרס בזאר אמרה כי "בשיר, השניים מנסים למצוא ריפוי לכאב, באמצעות המוזיקה".<ref name=":3"></ref> עוד הוסיפה, כי "שם השיר מדבר על נקודת הפגיעה של גאגא".<ref name=":3" /> במגזין RockCellarMagazine נכתב כי מדובר "באחד מהשירים הטובים ביותר מתוך האלבום".<ref></ref> ג'ייסון בראון וג'ייד בורן מאתר האינטרנט Hollywood Life כתבו כי "אחרי המתנה ארוכה, אינסופית לכאורה, Chromatica סוף סוף כאן! אלבום האולפן השישי של ליידי גאגא יצא ב-29 במאי והעניק לכל המעריצים את כל הטוב שהם ציפו לו - ועוד! למעשה, Chromatica עשוי להתפאר בכך ששיתוף הפעולה הטוב ביותר של גאגא נכלל בו [הכוונה היא לשיר הזה] וזה אומר משהו, בהתחשב בכך שיש לה גם שיר עם ביונסה".<ref></ref>

במגזין רולינג סטון, סקרו את השיר בצורה מקיפה, תוך שכינו אותו כשיר "שכל אחד צריך להכיר".<ref name=":2"></ref> בסיקור נכתב כי "אחרי עשור של חברות והערצה הדדית, גאגא וג'ון לוקחים אותנו לשמיים האלקטרופופיים. בשיר, גאגא חוזרת באופן רשמי לרחבת הריקודים שבנתה את הקריירה המוקדמת שלה. שיתופי הפעולה שלה עם אריאנה גרנדה ("Rain on Me") ו-Blackpink ("Sour Candy") הם מובנים, אך הדואט עם ג'ון מבורך ומפתיע".<ref name=":2" /> עוד נאמר כי "הקול החלק והעמוק של ג'ון הופך את השיר למושלם וגורם לנו לחשוב שהוא היה צריך להיות זמר דיסקו".<ref name=":2" /> הסיקור מסתיים בשורה "השיר הוא פרוסת גן עדן חגיגית מסוגת האלקטרופופ וזאת, בנוסף להיותו תוצר של עשור שכלל בתוכו הערצה הדדית בין גאגא וג'ון".<ref name=":2" />

סטפן דאו ממגזין הבילבורד דירג את כל שירי האלבום, תוך שאת השיר הזה דירג במקום השביעי.<ref name=":4"></ref> בנוסף לכך, כתב דאו כי "בשיר, ליידי גאגא שרה בצורה רגשית על כוחה של המוזיקה כדמות כמעט דתית" והוסיף כי "מדובר בשיר שמציג ייחודיות ששאר השירים באלבום פשוט לא מצליחים להציג".<ref name=":4" /> חנה מילריאה מ-NME טענה שמדובר בשיר "ביזרי ולא צפוי שהשירה בו מצומצמת וההפקה שלו היא הפקת מועדונים פרועה, שממזגת תופים ובס".<ref></ref> בעיתון הארגנטינאי היומי La Capital נאמר כי השיר הוא "היהלום שבכתר והוא אחד מהשירים הטובים ביותר באלבום",<ref></ref> ובעיתון הקולומביאני El Espectador תואר כ-"שיר מלנכולי".<ref></ref>

== הצלחה ==
האודיו הרשמי של השיר הועלה לערוץ היוטיוב של ליידי גאגא ב-29 במאי 2020, ביחד עם שאר שירי האלבום.<ref name=":5"></ref><ref></ref> האודיו מציג בתוכו את עטיפת האלבום בו הוא נכלל.<ref name=":5" /> בפחות מ-24 שעות, הצליח האודיו לצבור למעלה מ-800,000 צפיות, מה שהופך אותו לאודיו השני הנצפה ביותר מתוך האלבום אחרי האודיו של "Sour Candy".<ref></ref> אודיו נוסף של השיר, צבר בשעות בודדות קרוב ל-300,000 צפיות.<ref></ref>

גם במצעדי האייטונס זכה השיר להצלחה, כאשר נכנס לעשרות מצעדים שונים,<ref></ref> כמו מצעדי האייטונס שבברזיל,<ref></ref> מקסיקו,<ref></ref> ניו זילנד,<ref></ref> הממלכה המאוחדת,<ref></ref> וארצות הברית.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|29 במאי 2020
|הזרמת מוזיקה • הורדה דיגיטלית
|אינטרסקופ
| rowspan="2" align="center" |<ref name=":0" /><ref></ref>
|-
!קולומביה
|31 במאי 2020
|רדיו להיטים עכשוויים
|יוניברסל מיוזיק גרופ
|}

== Chromatica III ==

Chromatica III (בעברית: כרומטיקה III) הוא קטע כלי של הזמרת-יוצרת האמריקאית ליידי גאגא, מתוך אלבום האולפן השישי שלה, Chromatica.<ref name=":6" /> קטע הכלי יצא לאור ב-29 במאי 2020, על ידי חברת התקליטים אינטרסקופ רקורדס, ביחד עם שאר שירי האלבום.<ref name=":0" />

=== רקע וכתיבה ===
קטע הכלי נכתב והופק על ידי ליידי גאגא, ביחד עם ווייט סי.<ref name=":6" /> כמו כן, הוא קטע הכלי השלישי והאחרון באלבום מתוך שלושה, כשלפניו ישנם "Chromatica I" ו-"Chromatica II".<ref name=":6"></ref><ref name=":7"></ref> גם שני קטעי הכלי הנוספים נכתבו והופקו על ידי גאגא וסי.<ref name=":6" /><ref name=":7" /><ref name=":8"></ref>

"Chromatica III" מתפקד כקטע המעבר בין "Replay" ל-"Sine from Above".<ref name=":9"></ref> כמו כן, משתלב קטע הכלי ביחד עם הפתיחה של "Sine from Above" והן מעין רצועה אחת.<ref name=":9" /> גאגא בחרה להשתמש בקטע הכלי על מנת "לגרום לאלבום לקבל תחושה של מעין סרט קולנועי".<ref></ref>

קולות הרקע בקטע הכלי בוצעו על ידי ליידי גאגא בלבד, בדומה לקולות הרקע שבוצעו על ידה בקטעי הכלי הנוספים.<ref name=":6" /><ref name=":7" /><ref name=":8" />

=== משמעות ===
גאגא דיברה על קטע הכלי בראיון ואמרה כי:

=== היסטוריית יציאות לאור ===
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|29 במאי 2020
|הזרמת מוזיקה • הורדה דיגיטלית
|אינטרסקופ
| align="center"|<ref name=":6" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:שירי ליידי גאגא
קטגוריה:שירי אלטון ג'ון
קטגוריה:דואטים
קטגוריה:שירים באנגלית
קטגוריה:שירים שנכתבו על ידי בלאדפופ
קטגוריה:שירים שנכתבו על ידי ליידי גאגא
קטגוריה:שירים שנכתבו על ידי ראיין טדר
קטגוריה:שירים שנכתבו על ידי רמי יעקב
קטגוריה:שירים שהופקו על ידי בלאדפופ
קטגוריה:שירים שהופקו על ידי רמי יעקב
קטגוריה:שירי אלקטרופופ
קטגוריה:שירים שהוקלטו באולפני ההקלטות של הנסון